b'\n_START_ARTICLE_\nSosedov Peter\n_START_SECTION_\nUvod\n_START_PARAGRAPH_\nV knjigi sta glavni osebi sosedov Peter in njegov vrstnik Hanzek. Prvi prebiva v ilovnati ko\xc4\x8di s slamnato streho, drugi pa v zidani hi\xc5\xa1i s stre\xc5\xa1niki ope\xc4\x8dnate barve. \xc5\xbde tukaj je vidna socialna razlika med star\xc5\xa1i predstavljenih likov. Petrov o\xc4\x8de je vini\xc4\x8dar, mati delavka, Hanzekov o\xc4\x8de je \xc4\x8devljar, mati gospodinja. _NEWLINE_Zgodba je postavljena v Jurij ob Pesnici, kraj na meji s sosednjo Avstrijo. Dogajanje poteka na prostoru med potokom Gru\xc5\xa1ena in reko Pesnica, Kjer fanti\xc4\x8da do\xc5\xbeivita marsikaj zanimivega in si tako lep\xc5\xa1ata dneve otro\xc5\xa1tva. _NEWLINE_Knjiga je avtobiografska pripoved Janeza \xc5\xa0vajncerja.\n_START_SECTION_\nInterpretacija dela\n_START_PARAGRAPH_\nMladinska povest se za\xc4\x8dne, ko mlada prijatelja, Peter in Hanzek odideta po mero, da bi izmerila, koliko metrov je bilo med njunima domovoma. Mladi Hanzek je vedel, kako bi to izmeril, vendar ni imel prave mere za to. Tako je pregovoril sosedovega Petra, da sta jo skupaj od\xc5\xa1la iskati k tesraju Ferku. Med potjo je Hanzek prigovarjal Petru, da se mora lepo obna\xc5\xa1ati in tesarja poni\xc5\xbeno prositi za mero. Ko prispeta na vrh hriba, sta za\xc4\x8dela opazovati tesarjevo hi\xc5\xa1o, ki se je skrivala za velikim ringlojem. Ugotovila sta da je hi\xc5\xa1a prazna, saj se tesar na njune klice ni oglasil. Hanzek se je hotel pova\xc5\xbeiti pred prijateljem in je stopil na desko z lon\xc4\x8dki ro\xc5\xbe. Ko se je hotel potegniti do okna in pogledati v notranjost hi\xc5\xa1e, je lon\xc4\x8dek z ro\xc5\xbeo padel na tla. A za to se nista menila. Ker tesraja nista do\xc4\x8dakala, sta se odpravila domov in ostala brez mere._NEWLINE_V naslednji pripovedi izvemo, kako je gospod u\xc4\x8ditelj Ferk izbral nekaj u\xc4\x8dencev, da jim poka\xc5\xbee nekja novega. Med izbranimi u\xc4\x8denci je bil tudi Hanzek, sosedovega Petra pa med izbranci ni bilo. Ker u\xc4\x8ditelj Petra ni izbral, je Hanzek le temu rekel, da bo \xc5\xa1el tudi on z njim in se skrival, da ga gospod u\xc4\x8ditel ne bi videl. Gospod u\xc4\x8ditelj je otroke odpeljal v prostore, kjer so stanovali u\xc4\x8ditelji. Gospod Ferk je bival v prvem nadstropju. Povabil jih je v svojo sobo. Ko so vstopili vanjo, se jim je odprl povsem nov svet. V sobi so videli toliko vsega, da si niso napasli o\xc4\x8di. Najbolj pa jih je prevzela naprava, ki jim jo je pokazal u\xc4\x8ditelj. Prvi\xc4\x8d so videli radio in sli\xc5\xa1ali zvoke, ki prihajajo po radijskih valovih._NEWLINE_Naslednja pripoved govori o prvem obhajilu in o novi obleki, ki jo je dobil Hanzek za to prilo\xc5\xbenost. Njegov o\xc4\x8de se je s kolesom odpravil v msto, da bi Hanzek dobil novo obleko za sveto obhajilo. O\xc4\x8de je do mesta potreboval celo uro. Ko je pri\xc5\xa1el domov, je Hanzek pomeril obleko. Bila mu je prav. Naslednji dan je imel rvo obhajilo. Na ta dan je bilo nebo \xc4\x8disto in brez oblaka. Do cerkve so od\xc5\xa1li v procesiji. Spredaj so \xc5\xa1li o\xc4\x8detje in za njimi matere, ki so za roke peljale prvoobhajance. Deklice so na glavah nosile ven\xc4\x8dke z marjeticami in nagelj\xc4\x8dki ovitimi z ro\xc5\xbemarinom in asparagusom, pob\xc4\x8dki s \xc5\xa1opki travni\xc5\xa1kih cvetic in gartro\xc5\xbe, ki so pripete s kep\xc4\x8dastimi iglicami na suknji\xc4\x8dih. V rokah so vsi dr\xc5\xbeali vo\xc5\xa1\xc4\x8dene sve\xc4\x8de. Ta dan so si vsi zapomnili v lepem spominu. Tudi pridigo so ljudje \xc5\xa1e dolgo pomnili. Na koncu pa so se vsi skupaj \xc5\xa1e slikali.'